CHIEF MINISTER-IN IIMC AIZAWL COMMUNITY RADIO STATION HAWNNA HMANPUI,"1302/2024-2025 Dated Aizawl, the 25th July, 2024: Vawiin khan IIMC Aizawl, MZU Campus -a India rama Community Radio Station 500 na chu Union Minister of Information & Broadcasting Pu Ashwini Vaishnaw chuan online in Delhi atangin a rawn hawng a. A hawnna programme hi Chief Minister Pu Lalduhoma chuan a office atangin a lo zawm ve. Thu a sawinaah Chief Minister chuan, Mizoramah Community Radio Station hawn a ni ve ta chu lawmawm a tih thu a sawi a. IIMC Aizawla zirlai te tan leh Radio in a huam phak chin mipuite tan tangkai taka hman a nih chhoh a beisei dawn tih a tarlang. A bial, Serchhip chu a chhehvel ram ten azir avangin lo leh huan nei (farmers) an tam a. Anni puala Community Radio Station din ve a nih theih chuan loneitute zirtirna atan te, khaw chin leh an tana hriattur thil pawimawh te hrilhhriat nan a tangkai hle a rin thu pawh a tarlang a ni. Community Radio station hi ram bial zim deuh zawk, 12-15 km radius huam thei FM radio a ni a, non - profit organisation/institutions, KVKs, NGOs, registered society leh Charitable Trust ang chiten an dil thei a. A senso hi Rs. 10 - 15 lakh vel a ni thin. Vawiina hawn tak IIMC Aizawl channel hi FM 90.0 a ni. Attachment Loading attachment...",Dated: 25 th Jul 24 1:36 PM,https://dipr.mizoram.gov.in/post/chief-minister-in-iimc-aizawl-community-radio-station-hawnna-hmanpui